Eero Erho

Eero Kaarlo Erho, sukunimi aik. Enebäck (19. maaliskuuta 1897 Tyrvää – 28. joulukuuta 1978 Australia)Oikaisu Hyppyjä historiaan-juttuun 12.6.2022, Länsi- Savo 2022, No 166, sivu 6, julkaistu 22.6.2022Death Notices, The Sydney Morning Herald from Sydney, New South Wales, Australia, sivu 47, julkaistu 30.12.1978 oli suomalainen majuri, lentäjä ja laskuvarjohyppääjä. Hän suoritti 1922 Sortavalassa ensimmäisenä suomalaisena laskuvarjohypyn Suomessa.Eero Erho, ensimmäinen suomalainen laskuvarjohyppääjä, Senior Skydrivers ry:n sivutTyrvääläinen Eero Erho oli ensimmäinen suomalainen laskuvarjohyppääjä - kerran Australiassa mies tömähti maahan ja katsoi krokotiilia, Tyrvään Sanomat 12.8.2018Laskuvarjoveteraani Eero Erho, , Senior Skydrivers ry:n sivut Erhon isä kuoli jo perheen lasten ollessa pieniä ja hänen äitinsä piti kauppaa Vammalan kauppalan keskustassa. Hän harrasti kouluvuosinaan erityisesti voimistelua ja kuului Tyrvään Voima-urheiluseuraan. Erho osallistui Suomen sisällissotaan valkoisten puolella ja palveli sitten vuonna 1918 Suomen armeijassa tykistössä. Hän sai komennuksen Saksaan Alt Auxin tykistölentokouluun ja siellä hän suoritti ensimmäisen laskuvarjohyppynsä kiintopallosta käsin. Saman matkan aikana hän osti Berliinistä Heinecke- laskuvarjon ja toi sen Suomeen. Erho suoritti tähystäjätukinnon Saksassa aliupseerina ollessaan 1918 ja ohjaajatutkinnon Suomessa vuonna 1923 ollessaan lentäjäluutnantti. Erho hyppäsi 17. kesäkuuta 1922 Sortavalassa tällä laskuvarjolla Antti Kopran ohjaamasta Farman-vesilentokoneesta noin 500 metrin korkeudesta Laatokkaan. Toisen hyppynsä Erho teki juhannusaattona 23. kesäkuuta 1922 Tampereen maatalousnäyttelyn aikana hyppäämällä yli 500 metrin korkeudesta Caudron G.3-lentokoneesta Pyhäjärveen.Lassi Saressalo : Päämajan kaukopartiot jatkosodassa. WSOY 2011, luku Laskuvarjohyppytoiminta (Google Kirjat-linkki) Vuonna 1924 Erho matkusti Australiaan oltuaan sitä ennen muun muassa Sortavalan ilmailuosaston päällikkönä. Australiassa hän liittyi lentosirkukseen ja suoritti satoja laskuvarjohyppyjä. Hän palasi vielä Suomeen ja toimi muun muassa Malmin lentokentän päällikkönä sotavuosina 1940–1945. Sotien jälkeen Erho muutti uudelleen Australiaan ja toimi siellä lammasfarmarina ja vihannesviljelijänä. Hän täytti 80 vuotta vuonna 1977 ja asui tällöin Dulwich Hillissä New South Walesissa Australiassa. == Lähteet == == Aiheesta muualla == * Suomalainen ensimäisenä laskuvarjostinhyppääjänä Queenslandissa, Suomen Kuvalehti, 25.02.1928, nro 9, s. 18, Kansalliskirjaston digitaaliset aineistot Eero Erhon lehtiartikkeleita: * Kiintopallot ja laskuvarjostimet, Aero : Suomen ilmailuvoimien esikunnan toimittama julkaisu, 01.06.1922, nro 6, s. 3, Kansalliskirjaston digitaaliset aineistot * Austraalian ilmailutoimintaa. Uuden Etelä-Walesin Ilmailuklubi, Aero : Suomen ilmailuvoimien esikunnan toimittama julkaisu, 01.02.1932, nro 2-3, s. 38, Kansalliskirjaston digitaaliset aineistot * Siviili-ilmailu Australiassa, Helsingin Sanomat Viikkoliite, 21.02.1932, nro 8, s. 1, Kansalliskirjaston digitaaliset aineistot * Afrikan lentoja ja lentäjiä, Hakkapeliitta, 05.07.1932, nro 27, s. 14, Kansalliskirjaston digitaaliset aineistot * Kuninkaalliset Australian ilmavoimat, Aero : Suomen ilmailuvoimien esikunnan toimittama julkaisu, 01.09.1932, nro 9, s. 21, Kansalliskirjaston digitaaliset aineistot Luokka:Suomalaiset lentäjät Luokka:Suomalaiset laskuvarjohyppääjät Luokka:Suomen sisällissodan valkoiset Luokka:Australiansuomalaiset henkilöt Luokka:Vuonna 1897 syntyneet Luokka:Vuonna 1978 kuolleet